Diari Oficial de la Generalitat Valenciana


Sumari del DOGV 6324, del 03-08-2010 (2010/8502)

RESOLUCIÓ de 9 de juny de 2010, de la Direcció General d'Energia per la qual es resol la concurrència de peticionaris i s'atorga autorització administrativa per a la construcció de la xarxa de distribució de gas natural al municipi de Xàbia, província d'Alacant, en favor d'Endesa Gas Distribución, SA. Expedients: CBREDE/2005/22/03 i CBREDE/2005/56/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6324

Data del DOGV
:   03-08-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/8502


Data del document
:   09-06-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 9 de juny de 2010, de la Direcció General d'Energia per la qual es resol la concurrència de peticionaris i s'atorga autorització administrativa per a la construcció de la xarxa de distribució de gas natural al municipi de Xàbia, província d'Alacant, en favor d'Endesa Gas Distribución, SA. Expedients: CBREDE/2005/22/03 i CBREDE/2005/56/03. [2010/8502]  
Vist l'escrit presentat per Gas Alicante, SA, amb data 20 de maig de 2005, davant del Servici Territorial d'Energia d'Alacant de la Conselleria d'Infraestructures i Transport, juntament amb el projecte d'autorització administrativa per a la distribució de gas natural al terme municipal de Xàbia, firmat per tècnic competent i visat pel col·legi oficial corresponent amb data 20 de maig de 2005, perquè li siga atorgada l'autorització administrativa per a la distribució de gas natural al municipi de Xàbia, província d'Alacant. (CBREDE/2005/22/03)  
Vist que per Resolució de la Direcció General d'Energia, de 7 de novembre de 2008, es realitza el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Alicante, SA, a favor d'Endesa Gas Distribución, SA, i ser esta la successora universal en tots els procediments en tramitació davant d'esta direcció general en relació amb instal·lacions de distribució de gas natural, la sol·licitud inicial de les quals corresponia a Gas Alicante, SA.  
Vist que va ser realitzada la informació pública a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris El Mundo i La Verdad el dia 14 de juliol de 2005, en el Butlletí Oficial de la Província d'Alacant de 4 d'agost de 2005 i en el Diari Oficial de la Generalitat Valenciana de 13 de juliol de 2005.  
D'acord amb la documentació que hi ha en l'expedient, l'empresa Gas Natural Cegas, SA, va presentar un escrit d'al·legacions que, en síntesi, manifesta:  
1. Que és part interessada en l'expedient, atés que ha presentat sol·licitud d'autorització administrativa per a la gasificació al municipi de Xàbia que es tramita en l'expedient CBREDE/2005/56/03. 2. Que en el projecte presentat per Gas Alicante, SAU, s'observen deficiències tècniques com són la determinació del punt de connexió a la xarxa d'APA(1), la solució provisional i la ubicació, sense que la xarxa bàsica proposada garantisca la seua validesa per als dos tipus de subministrament ni a tota la zona d'expansió de sòl del municipi, perquè es limita a uns quants trams de carrers concrets en el nucli urbà i zona costanera pròxima, que s'indica seran ampliats a la resta de zona urbana i d'expansió, sense tindre en compte l'elevat cabal que haurà de preveure's per a estes, ni les instal·lacions necessàries per a això, i manca, a més, d'una descripció de l'organització, sistemàtiques i recursos destinats a diferents operacions annexes a l'autorització que sol·licita, així com de la concreció de les zones urbanes i urbanitzables. 3. Que d'altra banda, l'empresa al·legant manifesta que el projecte que ha presentat té les característiques que patix el que ha presentat Gas Alicante, SAU, els avantatges d'este i la posició rellevant que com a empresa distribuïdora té a l'àmbit de la Comunitat Valenciana.  
L'escrit esmentat es va traslladar a l'empresa peticionària, que va contestar i va manifestar, en síntesi, el següent:  
1. Que en el projecte presentat es definixen amb exactitud el total de les suposades deficiències tècniques mencionades en les al·legacions. No obstant això, aclarix certs aspectes indicats per l'al·legant, com són: que el punt de connexió definitiu prové del gasoducte projectat per a la zona de la comarca de la Marina Alta per Endesa Gas Transportista, SL, i concretament a través de l'antena a Xàbia el projecte de la qual ha sigut presentat per a l'aprovació. Que com a subministrament provisional s'indica la possibilitat de construir un centre d'emmagatzemament de gas fins a l'efectiva connexió al gasoducte, el corresponent projecte constructiu del qual definirà tots els detalls necessaris per a la construcció i posada en marxa d'este. 2. A continuació, realitza una resposta dels avantatges que com a empresa distribuïdora manté en el mercat de combustibles gasosos.  
Vist que el Servici Territorial d'Energia ha sol·licitat un informe a l'Ajuntament de Xàbia, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual faça constar les condicions que considere oportunes referides a la sol·licitud d'Endesa Gas Distribución, SA; com també ha remés el corresponent anunci pel qual se sotmet a informació pública el projecte presentat per a la seua exposició. Va ser remés l'edicte diligenciat, sense que conste en l'expedient l'informe sol·licitat.  
Vist que la companyia Gas Natural Cegas, SA, va presentar un escrit amb data 23 d'agost de 2005 davant del Servici Territorial d'Energia d'Alacant de la Conselleria d'Infraestructures i Transport, juntament amb el projecte d'autorització administrativa per a la distribució de gas natural al terme municipal de Xàbia, firmat per un tècnic competent i visat pel col·legi oficial corresponent amb data 19 d'agost de 2005, perquè li siga atorgada l'autorització administrativa per a la distribució de gas natural al municipi de Xàbia, província d'Alacant. (CBREDE/2005/56/03).  
Vist que el Servici Territorial d'Energia d'Alacant va comunicar la petició a l'empresa Endesa Gas Distribución, SA, de la sol·licitud efectuada per Gas Natural Cegas, SA, a fi de presentar les consideracions que estimara oportunes, sense que conste en l'expedient cap manifestació efectuada a esta.  
Vist que sol·licitat pel Servici Territorial d'Energia un informe a l'Ajuntament de Xàbia, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual faça constar les condicions que considere oportunes referides a la sol·licitud de Gas Natural Cegas, SA, no consta en l'expedient remissió de l'informe sol·licitat.  
Vist que les característiques bàsiques contingudes en la documentació presentada per Gas Natural Cegas, SA, són les següents:  
- Punt de connexió:  
Per mitjà de planta satèl·lit provisional de GNL, que cal situar en la zona oest del nucli urbà, amb eixida en MPB(1).  
Se substituirà pel punt de lliurament procedent de gasoducte, no determinat, la ubicació prevista del qual està en les proximitats de la planta satèl·lit abans mencionada.  
- Estació de regulació i mesurament (ERM):  
S'instal·laran dos ERM, una a la zona marítima i una altra al nucli urbà, amb rang de pressió MPB/MPA(1), màxima d'entrada a 4 bar i màxima d'eixida a 0'4 bar.  
Cabal nominal previst de 1000 m³ (n)/h.  
- Xarxa de distribució:  
El primer tram correspon a la xarxa primària i la pressió és MPB(1), s'inicia a l'eixida de la planta de GNL, amb recorregut sensiblement paral·lel a la línia de la platja per a arribar fins al nucli urbà per a servir d'alimentació a les urbanitzacions situades en el traçat. La canonada s'executa amb material de polietilé PE-100, de 200 mm de diàmetre, qualitat SDR 17'6, i la seua longitud és de 5.898 ml.  
La xarxa secundària en pressió MPA(1) distribuïx en el nucli urbà i urbanitzable a través de canonada de polietilé PE-100, qualitat SDR 17'6 amb diàmetres de 200 i 160 mm i longituds de 5.389 ml i 2.466 ml, respectivament, d'acord amb el plànol del projecte núm. 130-MX 0.1 Rev.01.  
Les canonades discorren, en condicions normals, a una profunditat de 0'60 m en les voreres i a 0'80 m en un altre tipus de terrenys.  
- Pla d'expansió:  
Fase I: inicialment, en el termini de la primera anualitat, s'efectuarà la construcció de la infraestructura bàsica que comprén les xarxes primària i secundària abans descrites.  
En la fase II, s'amplia la xarxa de distribució amb pressió MPA(1), tant del nucli urbà, com en sòl urbanitzable, d'acord amb el creixement vegetatiu i urbanístic i de l'evolució real de la demanda.  
Vist que Endesa Gas Distribución, SA, i Gas Natural Cegas, SA, tenen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que, en la data que és dictada la present resolució, consten justificadament acreditades a esta Direcció General d'Energia per Endesa Gas Distribución, SA, i Gas Natural Cegas, SA, les dades referides als punts següents:  
- La zona geogràfica per a la qual se sol·licita autorització administrativa està delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i documentació presentada, amb la construcció de les instal·lacions, és dotar d'infraestructura gasista al municipi com a energia alternativa, facilitar el desenvolupament industrial i la diversificació energètica.  
Atés el contingut de l'informe del Servici Territorial d'Energia d'Alacant, encarregat de la instrucció de l'expedient de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998 de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que hi ha entre la totalitat de les sol·licituds presentades per a la construcció de la xarxa de distribució de gas natural al terme municipal de Xàbia, íntima connexió a l'efecte de la seua resolució, es procedix a la acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de l'inici, podrà disposar la seua acumulació a altres amb què guarde identitat substancial o íntima connexió.  
Atés que el punt de connexió del projecte de les instal·lacions de distribució de gas natural presentat per Endesa Gas Distribución, SA, per al municipi de Xàbia, es troba dins del projecte de gasificació Marina Alta fase I (Alacant), sol·licitat per Gas Alicante, SAU, al qual li ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana, l'article 5 de la qual disposa que «es tindrà en compte el caràcter prioritari del projecte de gasificació seleccionat a l'empresa sol·licitant en virtut de la present orde a l'efecte de la gasificació posterior dels municipis vinculats al projecte de gasificació esmentat».  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, a la connexió a través d'antena de distribució a la xarxa de transport secundari per a la distribució de gas natural al municipi de Xàbia, a l'abast, la qualitat i condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007 de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Únic  
La concurrència de peticionaris a l'autorització administrativa per a la gasificació del municipi de Xàbia i la denegació de la resta de sol·licituds que formen i que han sigut acumulades al present expedient i atorgar a Endesa Gas Distribución, SA, autorització administrativa per a la construcció de la xarxa de distribució de gas natural a la localitat de Xàbia, a la província d'Alacant, i les característiques principals de la qual són:  
- Subjecte: Endesa Gas Distribución, SA.  
- Tipus de gas: gas natural.  
- Punt de connexió:  
Amb l'antena a Xàbia del gasoducte de transport secundari Dénia-Xàbia, al terme municipal de Xàbia, que disposa d'autorització administrativa per Resolució del Servici Territorial d'Energia d'Alacant, de 2 d'octubre de 2009.  
- Estació de regulació i mesurament (ERM):  
Amb rang de pressió MPB/MPA(1) a pressió d'entrada màxima de 4 bar i d'eixida regulable entre 0'4 i 0'1 bar, està constituïda per dos línies, una d'estes de reserva, amb un cabal de 750 m³(n)/h.  
- Traçat i característiques de les xarxes:  
Des de l'eixida de l'ERM, es distribuïx en dos direccions la xarxa bàsica amb pressions MPB(1) i MPA(1), per mitjà de canonada de polietilé PE-100 d'alta densitat SDR 17'6 de diàmetres nominals 250 i 200 mm. El traçat per a la primera d'estes discorre cap al nucli urbà, continua paral·lelament a la línia de la platja i les urbanitzacions que hi ha situades al sud-oest i a l'interior. Per a la segona, discorre tant cap al nucli urbà, com al nord de la zona platja.  
Les longituds respectives són 7.670 ml i 2.810 ml, d'acord amb els plànols del projecte Traçat de canalització, n. 2 de 3 i 3 de 3.  
La xarxa secundària deriva de la xarxa primària, abans definida, amb pressions, igualment, de MPB(1) i MPA(1), està construïda amb canonada de polietilé PE-100 i diàmetres nominals respectius de 110 mm, 90 mm, 63 mm i 60 mm i connectarà amb els futurs usuaris de la xarxa.  
Les canonades discorren, en condicions normals, a una profunditat de 0'60 m en les voreres i de 0'80 m en els casos en què es trobe un altre tipus de terrenys.  
- Zona geogràfica.  
Les zones urbanes qualificades així en el vigent Pla General d'Ordenació Urbana i aquelles altres actuacions urbanístiques amb planejament aprovat les quals s'acreditaran per mitjà del certificat urbanístic oportú. Igualment en les zones de platja referides en el projecte.  
- Pla d'expansió.  
La fase I, que s'executarà en les dos primeres anualitats, es correspon amb la xarxa bàsica descrita anteriorment, com es reflectix en el plànol del projecte Zonificació, corresponent a la zona 1 i la zona 2.  
La fase II es correspon amb la zona 3 que s'ha d'executar a partir del tercer any i successius, en relació amb l'evolució real de la demanda de consums, així com del creixement vegetatiu de les tres zones descrites.  
- Pressupost del projecte presentat: 692.332'96 euros.  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que consten a continuació:  
1. El titular d'esta constituirà en el termini d'un mes, a partir de la data de la notificació de la present resolució, una garantia per valor de 13.846'65 euros, import del dos per cent del pressupost de la instal·lació que consta en l'expedient de sol·licitud, que cal presentar en el Servici Territorial d'Energia d'Alacant per a garantir el compliment de les seues obligacions, d'acord amb el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La fiança esmentada es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució.  
2. Endesa Gas Distribución, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a l'ampliació de les instal·lacions de distribució, en particular referida a l'àmbit geogràfic de la present autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
3. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.  
4. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. La present autorització en cap cas es concedirà amb drets exclusius d'ús, com indica l'article 73 de la Llei 34/1998, de 7 d'octubre, del Sector d'Hidrocarburs.  
6. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
7. La present autorització s'atorga sense perjuí de tercers i deixant fora de perill els drets particulars.  
8. Serà causa de revocació de la present autorització administrativa l'incompliment de les condicions esmentades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. La present autorització entrarà en vigor l'endemà de la data de la seua notificació.  
10. Les instal·lacions que cal construir es faran d'acord amb el projecte tècnic d'execució que s'ha de presentar en el Servici Territorial d'Energia d'Alacant dins del termini de quatre mesos, comptadors a partir de la data de la notificació de la present resolució i, en tot cas es referiran als elements compresos en l'àmbit d'aplicació del Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006 de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
11. En relació amb el projecte tècnic d'execució haurà de fer-se menció, d'acord amb les característiques arreplegades en el resolc únic, de la situació urbanística i administrativa actualitzada de les àrees que comprenen cada una de les fases d'expansió, d'acord amb el vigent Pla General d'Ordenació Urbana i, en particular, de les actuacions urbanístiques amb planejament aprovat, inclosa la zona de platja, les quals s'acreditaran per mitjà del certificat urbanístic oportú.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
(1) APA: 4 bar < P = 16 bar  
MPB: 0,4 bar < P = 4 bar  
MPA: 0,05 bar < P = 0,4 bar  
València, 9 de juny de 2010.- El director general d'Energia: Antonio Cejalvo Lapeña.